Arula mõis

Arula mõis (saksa keeles Arrol) oli mõis, mis asus Otepää kihelkonnas Tartumaal.

Mõis rajati arvatavasti vahemikus 1475–1486 ning kandis nime Wats või Arrol. 1582 kasutati mõisa kohta nime Rail, 1638 Wats genand Wayst oder Arl. 1900. aastast pärineb nimekuju Arola.Eesti kohanimeraamat, lk. 51

Sõna "aro" tähendab Lõuna-Eestis liivasegust maad. Arvatavasti sellest sõnast tulebki mõisa nimi, sest Arula tuumikus on just niisugune maapind.

1637. ja 1641. aastal kuulus Arula mõisa valduste hulka ka Kodijärve mõis.Leonhard von Stryk: Beiträge zur Geschichte der Rittergüter Livlands. Erster Teil, Der ehstnische District mit vier karten. 1877. Lk 113.

16. ja 17. sajandil paiknes mõis kohas, mida tänapäeval tuntakse Vanamõisana. See on hilisem Vanamõisa karjamõis saksakeelse nimega Althof. Sel ajal oli mõisa nimeks Vaiste (saksa keeles Wats ~ Wayst ~ Waystemoyse). See nimi saadi Vaiste külalt. Arvatavasti tuleb küla nimi kas sõnast "vaev" või sõnast "vaene". See küla ulatus minevikus Vanamõisast Pülme järveni.

 Viited 

Kirjandus
Praust, Valdo. Tartumaa mõisad. Tallinn: Tänapäev, 2008. Lk 90-1.
Tartumaa: maadeteadusline, majandusline ja ajalooline kirjeldus. Peatoim. J. Rumma, toim. J. G. Granö, J. V. Veski. − Eesti I. Tartu: Eesti Kirjanduse Selts, 1925. Lk 323 .

Välislingid
Info Arula mõisa ajaloost

Kategooria:Tartumaa mõisad
Kategooria:Otepää kihelkond
Kategooria:Brackelite mõisad